এদিকে প্রথমদিনের এসএসসি পরীক্ষার কেন্দ্র পরিদর্শণ করেছেন জেলা প্রশাসক মোঃ আব্দুস সবুর মন্ডল ও পুলিশ সুপার সামছুন্নাহার। সকাল ১১টায় জেলা প্রশাসক ও পুলিশ সুপার জেলা শহরের মাতৃপীঠ সরকারি বালিকা উচ্চ বিদ্যালয়, হাসান আলী সরকারী উচ্চ বিদ্যালয় ও ফরাক্কবাদ উচ্চ বিদ্যালয়সহ জেলা সদরের আরো কয়েকটি পরীক্ষা কেন্দ্র পরিদর্শণ করেন। জেলা প্রশাসক ও পুলিশ সুপার কেন্দ্র পরিদর্শণ কালে পরীক্ষার্থীদের খোঁজ খবর নেন ও কুশল বিনিময় করেন। এসময় অন্যান্যের মধ্যে উপস্থিত ছিলেন মাতৃপীঠ সরকারি বালিকা উচ্চ বিদ্যালয় প্রধান শিক্ষক উত্তম কুমার সাহা ও হাসান আলী সরকারী উচ্চ বিদ্যালয় প্রধান শিক্ষক আব্দুর রফিক।